CELEX: 32005R0558
Language: bg
Date: 2005-04-12 00:00:00
Title: Регламент (ЕО) № 558/2005 на Комисията от 12 април 2005 година за изменение на Регламенти (ЕИО) № 3846/87 относно въвеждане на номенклатурата на селскостопанските продукти, подлежащи на възстановявания при износ, и (ЕО) № 174/1999 относно определяне на специални подробни правила за прилагането на Регламент (ЕИО) № 804/68 на Съвета по отношение на износните лицензии и възстановяванията при износ в сектора на млякото и млечните продукти

Важна правна забележка

|

32005R0558

Официален вестник n° L 094 , 13/04/2005 стр. 0022 - 0025

		20050412Регламент (ЕО) № 558/2005 на Комисиятаот 12 април 2005 годиназа изменение на Регламенти (ЕИО) № 3846/87 относно въвеждане на номенклатурата на селскостопанските продукти, подлежащи на възстановявания при износ, и (ЕО) № 174/1999 относно определяне на специални подробни правила за прилагането на Регламент (ЕИО) № 804/68 на Съвета по отношение на износните лицензии и възстановяванията при износ в сектора на млякото и млечните продуктиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти [1], и по-специално член 31, параграф 14 от него,като има предвид, че:(1) Регламент (ЕИО) № 3846/87 на Комисията [2] въвежда номенклатура на селскостопанските продукти за възстановяванията при износ на базата на Комбинираната номенклатура.(2) Номенклатурата на възстановяванията предвижда сирената да отговарят на условията за отпускане на възстановяване при износ, ако изпълняват минималните изисквания по отношение на млечното сухо вещество и млечните мазнини. Някои видове сирена, произвеждани в някои нови държави-членки, може да отговарят на тези изисквания, но да не се възползват от възстановяване при износ, тъй като не са обхванати от настоящата система за класификация за номенклатурата на възстановяванията при износ. Като се вземе предвид значимостта на въпросните сирена за съответната млечна промишленост, търговията и млекопроизводителите, целесъобразно е да се добави продуктов номер под название "Други сирена", което ще даде възможност тези сирена да бъдат включени в класификацията на номенклатурата на възстановяванията при износ.(3) Количествата, за които са подадени заявления за износни лицензии в продуктова категория "Сирена", систематично надхвърлят профила на експортните лимити, наложени на Общността в системата на Споразумението за селското стопанство след Уругвайския кръг на многостранните търговски преговори. Допълнителните износни лицензии, за които са подадени заявления по новосъздадената позиция, допълнително ще увеличат натиска върху категорията.(4) Член 3 от Регламент (ЕО) № 174/1999 на Комисията [3] предвижда да не се отпускат възстановявания при износ на сирена, ако цената франко границата преди подаването на заявление за възстановяване в държавата-членка износител е под 230 EUR на 100 kg. Сиренето под № 0406 90 33 9919 от номенклатурата на възстановяванията е освободено от тази разпоредба. В подобни обстоятелства, и като се има предвид засиленото търсене на износни лицензи за сирена, е целесъобразно да се прилага въпросната разпоредба за всички сирена без изключение.(5) Бележка под линия 10 от раздел 9 от приложение I към Регламент (ЕИО) № 3846/87, приложима към настърганите сирена, сирената на прах и преработените сирена, предвижда добавените нелактозни вещества да не се вземат предвид при изчислението на възстановяването. Целесъобразно е да се разшири действието на тази разпоредба, като се обхванат всички сирена, като заедно с това се даде по-добра дефиниция на въпросните нелактозни вещества. Както за износителите, така и в по-голяма степен за компетентните органи, установяването на теглото на тези вещества може да е невъзможно. По тази причина е целесъобразно възстановяванията да се намалят със стандартна сума.(6) Възстановяването се отпуска на база нетно тегло на сирената. Това може да доведе до обърквания при сирена, запечатани в пликове или в парафин, в пепел или восък, или опаковани във фолио или пластмасова опаковка. Целесъобразно е да се разпореди невключването на опаковките в нетното тегло на продукта за целите на изчислението на възстановяването. За износителите и за компетентните органи може да е невъзможно определянето на теглото на подобни материали, особено пластмасовите фолиа, парафина и пепелта. По тази причина е целесъобразно възстановяванията да се намалят със стандартна сума.(7) Следователно Регламенти (ЕИО) № 3846/87 и (ЕО) № 174/1999 следва да се изменят.(8) Предвидените в настоящия регламент мерки са в съответствие със становището на Управителния комитет по млякото и млечните продукти,ПРИЕ НАСТОЯЩИЯ РЕГЛАМЕНТ:Член 1Приложение I към Регламент (ЕИО) № 3846/87 се изменя в съответствие с приложението към настоящия регламент.Член 2В член 3 от Регламент (ЕО) № 174/1999 се заличава четвърти параграф.Член 3Настоящият регламент влиза в сила в деня след публикуването му в Официален вестник на Европейския съюз.Прилага се за износни лицензии, за които са подадени заявления от 27 май 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 12 април 2005 година.За КомисиятаMariann Fischer BoelЧлен на Комисията[1] ОВ L 160, 26.6.1999 г., стр. 48. Регламент, последно изменен с Регламент (EО) № 186/2004 на Комисията (ОВ L 29, 3.2.2004 г., стр. 6).[2] ОВ L 366, 24.12.1987 г., стр. 1. Регламент, последно изменен с Регламент (EО) № 2199/2004 (ОВ L 380, 24.12.2004 г., стр. 1).[3] ОВ L 20, 27.1.1999 г., стр. 8. Регламент, последно изменен от Регламент (EО) № 2250/2004 (ОВ L 381, 28.12.2004 г., стр. 25).--------------------------------------------------20050412ПРИЛОЖЕНИЕРаздел 9 от приложение I към Регламент (ЕИО) № 3846/87 се изменя по следния начин:1. Заглавието на код от КН (Комбинираната номенклатура) "ех 0406" се замества от следното: "сирена и извара" (7), (10)2. Заглавието на код от КН "ex040620" се замества от следното: "— настъргани сирена или сирена на прах, от всички видове:"3. Заглавието на код от КН "ex040630" се замества от следното: "— преработени сирена, ненастъргани и не на прах:"4. Информацията във връзка с код от КН "ex04069088" се замества от следната таблица:Код по КН | Описание на продукта | Допълнителни изисквания при използването на номера на продукта | Номер на продукта |Максимално водно съдържание спрямо теглото (%) | Минимално водно съдържание в сухото вещество (%) |ex04069088 | - - - - - - - надхвърлящи 62 %, но не и 72 %: | | | |- - - - - - - - - сирена, произведени от суроватка | | | 0406 90 88 9100 |- - - - - - - - - Други: | | | |- - - - - - - - - - С теглово съдържание на мазнини в сухото вещество: | | | |- - - - - - - - - - - С 10 % или повече, но под 19 % | 60 | 10 | 0406 90 88 9300 |- - - - - - - - - - - С 40 % или повече: | | | |- - - - - - - - - - - - Акави | 55 | 40 | 0406 90 88 9500 |5. Бележка под линия 7 се замества от следния текст:"(7) а) При сирената, представени в непосредствени опаковки, които съдържат консервиращи течности, и по-специално саламура, възстановяването се отпуска на база нетно тегло, като се приспада теглото на течността.б) Найлоновото фолио, парафинът, пепелта и восъкът, използвани за опаковки, не се считат за част от нетното тегло на продукта за целите на изчисляване на възстановяването.в) Ако сиренето се представя в найлонови фолиа и ако декларираното нетно тегло включва теглото на найлоновото фолио, сумата на възстановяването при износ се намалява с 0,5 %.При извършване на митническите формалности кандидатът декларира, че сиренето се опакова в пластмасово фолио и дали заявеното нетно тегло включва теглото на това фолио.г) Ако сиренето се представя в парафин или пепел и ако заявеното нетно тегло включва теглото на парафина или на пепелта, сумата на възстановяването се намалява с 2 %.При извършване на митническите формалности кандидатът декларира, че сиренето се опакова в парафин или пепел и дали заявеното нетно тегло включва теглото на това фолио.д) Ако сиренето се представя във восък, при извършване на митническите формалности кандидатът заявява на декларацията, че нетното тегло на сиренето не включва теглото на восъка."6. Бележка под линия 10 се замества от следния текст:"(10) а) Ако продуктът съдържа нелактозни съставки, различни от подправките, като например шунка, черупкови плодове, скариди, сьомга, маслини, стафиди, сумата на възстановяването се намалява с 10 %.При извършването на митническите формалности кандидатът заявява в специалната декларация за целта, че в сиренето са добавени подобни нелактозни съставки.б) Ако продуктът съдържа подправки, като например, горчица, дивисил, чесън, риган, сумата на възстановяването се намалява с 1 %.При извършването на митническите формалности кандидатът заявява в специалната декларация за целта, че в сиренето са добавени подобни подправки.в) Ако продуктът съдържа казеин и/или казеинати, и/или суроватка, и/или продукти, добити от суроватка, и/или лактоза, и/или пермеат, и/или продукти под код по КН 3504, добавените казеин и/или казеинати и/или суроватка, и/или продукти, добити от суроватка (с изключение на маслото от суроватка под код от КН 04051050), и/или лактоза, и/или пермеат, и/или продукти под кодове по КН 3504 не се вземат предвид при изчисляването на размера на възстановяването.При извършването на митническите формалности кандидатът заявява в специалната декларация за целта дали в сиренето са добавени казеин и/или казеинати, и/или суроватка, и/или продукти, добити от суроватка, и/или лактоза и/или пермеат, и/или продукти под кодове по КН 3504, като, ако такива продукти са добавени, максималното теглово съдържание на казеина и/или казеинатите, и/или суроватката, и/или продуктите, добити от суроватка (уточнява се, ако е целесъобразно, съдържанието на маслото от суроватка), и/или лактозата, и/или пермеата, и/или продуктите под кодове по КН 3504 на 100 kg завършен продукт.г) Посочените продукти могат да съдържат определени количества нелактозни вещества, необходими за тяхната преработка или съхранение, като например сол, сирищна мая или мухъл."--------------------------------------------------